Preparar el personal titular del cos de gestió processal i administrativa llicenciat o graduat en dret per presentar-se a les oposicions al cos de lletrats de l'Administració de justícia pel torn de promoció interna.
La durada del programa és de dos anys.
Durant aquests dos anys es farà una avaluació continuada de l'alumne, que podrà ser exclòs del curs si no assoleix el nivell mínim requerit.
El sistema de formació es basa en la preparació individualitzada de temes a càrrec de lletrats de l'Administració de justícia.
Es preveu un sistema de seguiment i control d'aprofitament dels alumnes.
El Centre ofereix tallers per dotar els opositors d'habilitats complementàries, com ara un curs d'expressió oral i un curs sobre la contenció de l'estrès.
Al llarg dels dos anys del curs es duran a terme simulacions dels exàmens d'oposició, de tipus test i orals, davant d'un tribunal.
Cada preparador tindrà un grup de tres persones com a màxim.
Lletrats de l'Administració de justícia
El preu de la matrícula del curs és de 1250 €.
Aquesta quantitat es podrà satisfer de manera fraccionada en quatre pagaments de 312,50 €, dos durant el primer any del curs i els dos restants durant el segon any.
Aquests pagaments s'hauran de realitzar:
Les places del Programa es destinen a totes les persones que es vulguin presentar a les oposicions a lletrat/ada de l'Administració de justícia pel torn de promoció interna i que acreditin els requisits següents:
En la selecció es valoraran els coneixements de català equivalents al nivell de suficiència (nivell C1 de català o equivalent).
També podeu presentar tota aquesta documentació en qualsevol dels registres de la Generalitat, així com també en els registres recollits a l'article 16.4 de la Llei 39/2015, d'1 d'octubre, del procediment administratiu comú de les administracions públiques.
En aquest cas caldrà que ens poseu un correu electrònic a [EMAIL] informant-nos.
Els criteris de selecció tenen com a base les aptituds i habilitats dels candidats adaptades a les funcions de la carrera a la qual aspiren.
A aquest efecte, es faran entrevistes i, si escau, les proves complementàries que siguin necessàries.
Un cop feta la valoració dels aspirants, les places s'adjudicaran per ordre de puntuació de major a menor i s'escolliran els 35 primers candidats amb millors qualificacions; finalment, es proposarà que siguin admesos al curs.
La directora del Centre, amb audiència prèvia de l'alumne, excepte en el cas de baixa voluntària, pot declarar extingit el curs per als alumnes en els supòsits següents:
En el cas d'inassistència reiterada sense causa justificada.
Es considera inassistència reiterada la falta d'assistència al curs superior a un 20 % de les hores lectives, llevat que aquesta falta d'assistència sigui per malaltia o força major i s'aporti el corresponent justificant mèdic.
En el cas que els informes elaborats pels preparadors siguin desfavorables i acreditin que el seguiment del curs per part de l'alumne és irregular i amb un baix rendiment.
En els supòsits anteriors, i en el cas que l'alumne abandoni voluntàriament el curs un cop començat, el Centre no retornarà els imports percebuts.
El Centre d'Estudis Jurídics i Formació Especialitzada lliurarà un certificat d'aprofitament als alumnes quan finalitzin el programa, hagin assistit a un 80 % de les sessions i acreditin que han adquirit els coneixements mitjançant una avaluació continuada.
Si es poden formar grups d'estudi descentralitzats, la preparació es durà a terme a Barcelona, Girona, Tarragona, Lleida i Terres de l'Ebre.
Recordeu que la inscripció, per a l'últim dia de termini, acaba a les 14.00 h.